הפרטיזנים של פרצ'ב

הפרטיזנים של פרצ'ב היו פרטיזנים יהודים, לוחמים בקבוצות צבאיות לא סדירות שהשתתפו בתנועת ההתנגדות היהודית נגד גרמניה הנאצית ומשתפי הפעולה עמה במהלך מלחמת העולם השנייה.<ref name="JVL2"></ref> כוח הפרטיזנים נקרא כך על שם יער פרצ'ב שנמצא במרחק קצר מלובלין, פולין, באמצע הדרך לעיירה סוביבור, מקום מחנה ההשמדה סוביבור בתקופת השואה. היהודים שהצליחו להימלט מהמחנה התחבאו ביער זה יחד עם משפחות יהודיות מגטו לובלין.<ref name="Browning"></ref>

האזורים שכללו את מחוזות פרצ'ב וולודבה שליד לובלין בגנרלגוברנמן היו אחת מזירות הקרב העיקריות של התנועה הפרטיזנית היהודית. בתור אזור יערות ואגמים עם מעט דרכים עבירות, יערות פרצ'ב היו מקום אידיאלי לפעילות פרטיזנית. בין מנהיגי הפרטיזנים הבולטים היו אפרים (פרנק) בלייכמן, הרולד ורנר <ref></ref> ושמואל (מיצ'יסלב) גרובר. ורנר וגרובר היו המפקדים תחת יחיאל גרינשפן, שהוביל את הכוחות היהודיים ביער פרצ'ב, ובלייכמן היה אחד משני מפקדי המחלקה של גרינשפן.

אותו יער היווה בסיס עיקרי של תנועת הפרטיזנים הפולנית הלא-יהודית. ריכוז גבוה של יחידות התנגדות, בהן גוורדיה לודובה (GL), Bataliony Chłopskie (BCh) וארמייה קריובה היה אפשרי רק בזכות תמיכה חומרית רבה מהמחוזות הסובבים.<ref name="strefa"></ref>

== היסטוריה ==
הקבוצה נלחמה יחד עם משמר העם הפולני (גוורדיה לודובה) במספר פעולות נגד כוחות גרמנים, תוך שימוש במכונות ירייה, חומרי נפץ לכריית מסילות ברזל וציוד אחר שהוצנחו על ידי הכוחות הסובייטים, עם חומרי מזון שהושגו מחקלאים מקומיים. הם השתתפו בהשתלטות על העיר פרצ'ב ב-16 באפריל 1944.<ref name="JVL1"></ref>

האנציקלופדיה של השואה טוענת כי ארמייה קריובה סירבה בדרך כלל לקבל יהודים. עם זאת, וילי גלזר, יוצא חטיבת השריון הראשונה של ארמייה קריובה, טען כי פרטיזנים יהודים היו חברים בארמייה קרייובה במספרים ניכרים.<ref name="citinet.net"></ref> פרטיזני גוורדיה לודובה, יחידה שנוצרה על ידי PPR הקומוניסטי בינואר 1942 (עימם התאגדו הפרטיזנים של פרצ'ב) עסקו בטרור שמטרתו הייתה השגת שליטה מקומית. באחת הפעמים ביצעה היחידה של גוורדיה לודובה בפיקודו של גז'גוז' קורצ'ינסקי ממחוז קרשניק שליד לובלין, מעשי זוועה המוניים בכפר לודמילאובקה ב-6 בדצמבר 1942 והרגה עשרות יהודים כנקמה על פעולת PPR בגרבובקה נגד אנשיהם. הרצח הושתק בפולין הסטליניסטית על ידי המשרד לביטחון פנים שעסק ברדיפה של יוצאי ארמייה קריובה.<ref name="glaukopis.pl"></ref>

לאחר מבצע ברברוסה, הצבא הגרמני ומשטרת הסדר בסיוע גדודי משטרת העזר האוקראינית<ref name="Jacz"></ref> החלו בגירושים המוניים של תושבי פולין בזאמושצ'יזנה (Zamojszczyzna) מדרום לחלם כהכנה לתוכנית-האב למזרח עליה ציווה רייכספיהרר אס אס היינריך הימלר.<ref name="TPdoc"> produced by Telewizja Polska S.A., Lublin, Dział Form Dokumentalnych, for Program 2, TVP S.A., 1999 (42 min. in colour and black-and-white).</ref> כפרים פולניים הושמדו ותושביהם נטבחו.<ref name="dc">[http://www.deathcamps.org/occupation/zamosc%20ghetto.html "Zamosc Ghetto"] at DeathCamps.org. Last retrieved on March 16, 2008</ref><ref name="JPop110-110">Joseph Poprzeczny, [https://books.google.ca/books?id=2arPruq8lhIC Odilo Globocnik, Hitler's Man in the East], McFarland, 2004, , [https://books.google.com/books?id=gjOO6ui8SIkC&pg=PA110&vq=Zamosc&dq=%22Zamość+Uprising%22+-wikipedia&source=gbs_search_s&sig=YlJNpg9GF1yU8bl99WYizvmGUys pp. 110–111.]</ref> במהלך פעולת השבה של הגרמנים האתניים לרייך (Heim ins Reich) אוקראינים פרו-נאצים ופולקסדויטשה גרמנים-אוקראינים יושבו שם יחד עם גרמנים אתניים מהמזרח.<ref name="Piotrowski"></ref> הם קיבלו לטיפונדיה חדשה שנבנתה על ידי אסירים יהודים משמורת לובלין שנשלחו לאחר מכן למחנה ההשמדה סוביבור.<ref name="Hańsk"></ref> המחתרת הפולנית הגיבה במרד זמושץ', אחת הפעולות הגדולות של תנועת ההתנגדות הפולנית במלחמת העולם השנייה.<ref name="JPop"></ref> חלק מהמקורות האוקראינים מתייחסים למבצע זה כטבח בכפריים אוקראינים ליד חלם ובאזור פודלסיה, ומייחסים אלפי הרוגים למעשי המחתרת הפולנית. <ref></ref> <ref></ref> טענות כאלה נדחות על ידי המכון לזיכרון לאומי,<ref name="IPN42"></ref> ומופרכות על ידי המחברים האוקראינים של המילון ההיסטורי של אוקראינה שמציינים כי מחקרים עדכניים מאשרים נתון נמוך בהרבה.<ref name="HDoU"></ref> על פי מקורות יהודיים, הפרטיזנים היהודים עצמם נהגו להוציא להורג תושבי כפר אוקראינים "שהלכו ליער כדי לרכז את היהודים שברחו" מהגטאות. ההרג בכפרים הסמוכים ליער פרצ'ב הונע מנקמה על "הפעילות האנטי-יהודית" של האיכרים האוקראינים.<ref name="MJCh"></ref>

בשנת 1944 ליחידה הצטרפה קבוצה בהובלת פרנק בלייכמן.

== הערות שוליים ==

קטגוריה:פרטיזנים יהודים מפולין
קטגוריה:שואת יהודי פולין
קטגוריה:מלחמת העולם השנייה
קטגוריה:זירת מזרח אירופה במלחמת העולם השנייה